Rafa Mir

Rafael Mir Vicente (s. 18. kesäkuuta 1997 Cartagena, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan hyökkääjä.

 Seurajoukkueura 
24. marraskuuta 2015 Mir nostettiin Valencian edustusjoukkueeseen otteluun Las Palmasia vastaan silloisen päävalmentaja Nuno Espírito Santon toimesta.Nuno se lleva a Rafa Mir y recupera a pesos pesados El Desmarque. Viitattu 21.8.2021.  Ensimmäisen ottelunsa ammattilaisena hän pelasi 25. marraskuuta 2015 Mestarien liigan lohkovaiheessa venäläistä Zenit Pietaria vastaan.Para sacudir a crise, Nuno estreia Rafa Mir, de 18 anos Zerozero. Viitattu 21.8.2021.  Ensimmäisen ottelunsa maan pääsarjassa Primera Divisiónissa Mir pelasi 28. elokuuta 2016 Las Palmasia vastaan.El Las Palmas desnuda al Valencia El Periódico. Viitattu 21.8.2021.  Hän pelasi Valenciassa kaikkiaan kaksi ottelua Primera Divisiónissa sekä yhden ottelun Mestarien liigassa ja Eurooppa-liigassa.

3. tammikuuta 2018 Mir siirtyi englantilaisseura Wolverhampton Wanderersiin ja teki joukkueen kanssa 4½-vuotisen sopimuksen. Joukkuetta valmensi tuolloin Mirille tuttu entinen Valencia-luotsi Nuno. Ensimmäisen ottelunsa joukkueessa hän pelasi kolme päivää myöhemmin FA Cupin kolmannella kierroksella Swansea Citya vastaan.Rafa Mir scouting report: How the Wolves new boy's brief but eventful debut unfolded Birmingham Mail. Viitattu 21.8.2021.  Hän pelasi kevään 2018 aikana kahdessa Englannin Mestaruussarjan ottelussa.

Mir pelasi kaudella 2018–2019 lainalla Las Palmasissa 30 Espanjan Segunda Divisiónin ottelua ja teki seitsemän maalia. Syyskauden 2019 hän oli lainalla Mestaruussarjan Nottinghamissa, jossa pelasi 11 liigaottelua.

Tammikuussa 2020 Mir lainattiin 18 kuukauden pituisella lainasopimuksella Segunda Divisiónissa pelanneeseen Huescaan.Rafa Mir será el '9' del Huesca AS. Viitattu 21.8.2021.  17. heinäkuuta 2020 Mir teki kaksi maalia 3–0-voittoon päättyneessä ottelussa Numanciaa vastaan, joka samalla ratkaisi seuran suoran nousun maan pääsarjaan seuraavaksi kaudeksi 2020–2021.Rafa Mir lleva a la SD Huesca a Primera y hunde al Numancia Be Soccer. Viitattu 21.8.2021.  29. tammikuuta 2021 hän teki hattutempun ottelussa Real Valladolidia vastaan.Rafa Mir Shines With Hat Trick To Give Huesca Win Over Valladolid beIN Sports. Viitattu 21.8.2021.  Kauden 38 Primera Divisiónin ottelussa hän teki kaikkiaan 13 maalia.

20. elokuuta 2021 Mir teki kuusivuotisen sopimuksen Sevillan kanssa.Oficial: Rafa Mir, nuevo jugador del Sevilla Marca. Viitattu 21.8.2021.  Hän on jouluun 2022 mennessä pelannut seurassa 43 Espanjan pääsarjaottelua, joissa hän on tehnyt 12 maalia. Mestarien liigan yhdeksässä ottelussa hän on viimeistellyt kaksi maalia. Eurooppa-liigassa hän on pelannut kolme ottelua.

 Maajoukkueura 
Mir pelasi kahdessa ensimmäisessä ottelussa vaihtopelaajana Espanjan voittaessa alle 21-vuotiaiden Euroopan-mestaruuden 2019. Hän kuului olympiahopeaa saaneeseen Espanjan joukkueeseen vuonna 2021 järjestetyissä Tokion olympialaisissa. Hän tuli puolivälierässä Norsunluurannikkoa vastaan kentälle varsinaisen peliajan loppuhetkillä, tasoitti pelin, ja teki jatkoajalla kaksi maalia lisää. Hän pelasi kaikissa kuudessa Espanjan ottelussa, kerran avauksessa.

 Lähteet 

 Aiheesta muualla 
 Rafa Mirin tilastot BDFutbol-sivustolla 
 Rafa Mirin tilastot Soccerway-sivustolla 

Luokka:Espanjalaiset jalkapalloilijat
Luokka:Espanjalaiset olympiamitalistit
Luokka:Vuonna 1997 syntyneet
Luokka:Elävät henkilöt